સાચુ કહું તો આજકાલ મને ઓફિસમાં કામ કરવું જરા પણ ગમતું નથી. ઓફિસમાં જાત જાત ના બંધનો છે. જ્યાં દિવસનો સૌથી વધુ સમય વિતાવવાનો છે તે જગ્યા જ ગમે તેવી નથી. પંચ મશીન લગાવેલા છે એટલે તમે કેટલી વાર બહાર જઓ છો તેની માહિતી રહે. મોબાઇલ ફોન વાપરવા પર પણ પ્રતિબંધ છે. પ્રોગ્રામિંગ સિવાય કંઇ જ કરવાનું નહિ. જીંદગી જાણે સાવ સંકુચિત થઇ ગઇ છે. જાણે દુનિયાથી સાવ જ અલિપ્ત દુનિયામાં જીવતા હોઇએ તેવું લાગે છે. સારુ છે હજી કેટલીવાર શ્વાસ લેવો તેની કોઇ ગણત્રી કરવામાં આવતી નથી. ઓફિસવાળાનું ચાલે તો અમારી કાર્યક્ષમતા વધારવા શ્વાસ લેવા પર પણ પ્રતિબંધ લગાવી દે. કંપનીવાળા કંપનીની સરખામણી તો infosys અને wipro સાથે કરે છે પણ કંપનીનું વાતાવરણ કે સગવડો ક્યાંય મોટી કંપનીઓ સાથે મેળ ખાય તેવી નથી. ખરુ કહું તો મને મારી કંપની બિલકુલ એમ્પોયી ફ્રેન્ડલી નથી લાગતી. તને થશે કે મમ્મી પોતે જ્યાં કામ કરે છે તે જ કંપની માટે આટલું ખરાબ કેમ વિચારે છે? પણ તું જ કહે મારી વાતમાં તથ્ય છે કે નહિ? શું માત્ર કંપની ને નફો થાય એમ જ વિચારવાનું કે ક્યાંય એના કર્મચારીઓ ને નફો થાય છે કે કેમ, કર્મચારીઓ કંપનીથી ખૂશ છે કે નહિ તે વિચારવું જોઇએ કે નહિ? કાર્યક્ષમતા વધારવાનું એક મોટું પરિબળ કર્મચારીઓ કંપનીથી ખૂશ છે કે નહિ તે પણ છે જ.